Izjava o preuzimanju pune odgovornosti za političke odluke

Kao djelatnik/ica institucija vlasti te kao predstavnik/ica birača/ica koji/e su mi povjerili/e dužnost njihovog zastupanja u zakonski određenom mandatu, ovim putem preuzimam punu odgovornost za sve posljedice koje proizlaze iz političkih odluka donesenih od strane Vlade ili Sabora RH.

U konkretnom slučaju odnosa hrvatske vlasti prema iračkoj krizi, izjavljujem sljedeće:

1. Da ću u slučaju počinjenih ratnih zločina dobrovoljno odgovarati pred Međunarodnim kaznenim sudom, čime ću preuzeti punu odgovornost za sudjelovanje u donošenju odluke davanja potpore ratu SAD-a protiv Iraka. Također, u slučaju da napad bude pokrenut bez odobrenja Vijeća sigurnosti UN-a, pristajem odgovarati pred spomenutim sudom zbog podrške dane napadačkom (agresivnom) ratu, a što se protivi međunarodnom pravu.

2. Da ću, u slučaju rata, sa minimalno 25% svojih mjesečnih primanja sudjelovati u obnovi svih srušenih i uništenih civilnih objekata u Iraku dokle god traje obnova.

3. Podržat ću otvaranje granica RH za sve izbjeglice iz Iraka te njihovo zbrinjavanje.

Ovom izjavom potvrđujem da spremno stojim iza svih odluka koje sam podržao/la te da ću se odgovorno ponašati prema svim posljedicama koje mogu proizaći zbog mojih odluka.

ime i prezime
funkcija
potpis